**O b r a z l o ž e n j e**

Pravni osnov za donošenje **Lokalnog programa socijalnog stanovanja Opštine Tivat za period 2018.-2019.god**. sadržan je u odredbama **Zakona o socijalnom stanovanju** ( „Službeni list Crne Gore“, broj 35/13) i **Zakona o lokalnoj samoupravi** ( „Službeni list Crne Gore“, broj 02/18).

**Zakonom o socijalnom stanovanju** definisana je obaveza lokalne samouprave da donese lokalni program socijalnog stanovanja za period od godinu dana, koji mora biti usklađen sa programom socijalnog stanovanja koji donosi Vlada Crne Gore.

U članu 6 Zakona o socijalnom stanovanju navodi se šta sve Lokalni program mora da sadrži, a odnosi se na kategorije lica kojima će se rješavati stambeno pitanje , obim i uslove odobravanja sredstava , kao i bliže kriterijume utvrđivanja visine zakupa za korišćenje stanova namjenjenih socijalnom stanovanju.

Takođe, ovim Zakonom definisani su i načini obezbjeđivanja socijalnog stanovanja.

**Zakonom o lokalnoj samoupravi** definisani su poslovi lokalne samouprave koji se odnose na oblast stanovanja, kao i obaveza Opštine da obezbjedi rješavanje stambenih pitanja lica u stanju socijalne potrebe, u skladu sa svojim mogućnostima.

Osim zakonske obaveze, lokalna samouprava ima i obaveze proistekle iz **Nacionalne stambene strategije** i **Programa socijalnog stanovanja Vlade Crne Gore za period 2017-2020. god.**, u kom su navedeni projekti čija se realizacija planira u narednom periodu, kao i preporuke jedinicama lokalne samouprave koje se odnose na preuzimanje neophodnih mjera radi upisa prava svojine opština nad svim objektima socijalnog stanovanja koji su dodijeljeni korisnicima u prethodnom periodu.

Lokalni program socijalnog stanovanja Opštine Tivat sadrži evidenciju postojećih stambenih objekata u vlasništvu Opštine Tivat, a koji su namjenjeni socijalnom stanovanju, prioritetne ciljne grupe kojima Opština Tivat planira u narednom periodu da rješava stambene potrebe, zatim projekti realizovani u prethodnom periodu, u kojima je Opština Tivat bila partner, projekti koji se planiraju za naredni period, kao i plan aktivnosti iz oblasti socijalnog stanovanja.

Na Predlog Lokalnog programa socijalnog stanovanja Opštine Tivat za period 2018.-2019.godine , nadležno Ministarstvo održivog razvoja i turizma , nakon utvrđivanja usklađenosti lokalnog programa sa programom koji je donijela Vlada Crne Gore, dalo je pismenu saglasnost, u skaldu sa članom 6 Zakona o socijalnom stanovanju.

OBRAĐIVAČ: PREDLAGAČ:

Sekretarijat za mlade, sport Predsjednica,

i socijalna pitanja Prof.dr Snežana Matijević

IZVJESTILAC:

Sekretarka,

mr Darka Ognjanović